เอเอ็มซีแห่งชาติ สูตรใหม่แก้หนี้ปี'54
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

8...ชีวรัตน์ กิจนภาธนพงศ์
บรรษัทบริหารสินทรัพย์ไทย (บสท.) ถือเป็นหนึ่งในเครื่องมือทางการเงิน ในการแก้ปัญหาหนี้ไม่ก่อให้เกิดรายได้ที่ตกค้างมาตั้งแต่วิกฤตต้มยำกุ้ง 
โดยตาม พ.ร.บ.จัดตั้ง บสท. กำหนดให้ บสท. ต้องยุบตัวเองในปีหน้า แม้ว่าภารกิจแก้หนี้ยังไม่สิ้นสุด เนื่องจากยังมีสินทรัพย์รอการขายตกค้างอีก 1 หมื่นรายการ คิดเป็นมูลค่ารวมประมาณ 8 หมื่นล้านบาท
สูตรในการหาทางออกให้ บสท. เดินหน้าต่อ ที่ผู้บริหารได้เสนอต่อกระทรวงการคลังล่าสุด คือการตั้งโฮลดิงขึ้นมา “รับไม้” บริหารงาน
จุไรรัตน์ ปันยารชุน กรรมการผู้จัดการ บสท. เปิดเผยว่า รัฐบาลควรจะมีบริษัทบริหารสินทรัพย์แห่งชาติ หรือเอเอ็มซีแห่งชาติ หลังจากที่ บสท. ยุบเลิกในปี 2554 เพื่อทำหน้าที่รองรับหนี้ด้อยคุณภาพของสถาบันการเงินและธนาคารของรัฐ ในรูปแบบจัดตั้ง “โฮลดิง คอมพานี”
ภายใต้โฮลดิงนี้จะมีบริษัทบริหารสินทรัพย์ กรุงเทพพาณิชย์ (บสก.) และบริษัทบริหารสินทรัพย์ สุขุมวิท (บสส.) เข้ามาเป็นบริษัทลูก เพื่อมาเป็นแขนขาในการแก้ไขปัญหาหนี้ด้อยคุณภาพ โดยเฉพาะการจัดการหนี้เสียของสถาบันการเงินของรัฐ
ปัจจุบัน บสก. และ บสส. มีกองทุนเพื่อการฟื้นฟูและพัฒนาสถาบันการเงินเป็นผู้ถือหุ้นทั้งหมด และกองทุนฟื้นฟูฯ จะต้องยุบเลิกปี 2556 ดังนั้นรัฐบาลสามารถที่จะจัดตั้งบริษัทโฮลดิงซึ่งใช้เงินจดทะเบียนใหม่ไม่สูงมากประมาณ 10 ล้านบาท เพื่อมาคุมบริษัทบริหารสินทรัพย์ทั้ง 2 แห่งนี้ และใช้ความชำนาญการพิเศษของ บสก. ในการบริหารสินทรัพย์รอการขาย (เอ็นพีเอ) และ บสส. บริหารหนี้ด้อยคุณภาพ (เอ็นพีแอล) ซึ่งจะก่อให้เกิดประโยชน์ ต่อระบบเศรษฐกิจ
จุไรรัตน์ยังกล่าวถึงความคืบหน้าการเตรียมการยุบเลิก บสท. ว่า ขณะนี้ บสท. ได้เสนอให้ยกร่างพระราชกฤษฎีกา ยุบเลิก บสท. ให้ กรณ์ จาติกวณิช รมว.คลัง เพื่อเข้าสู่การพิจารณาอนุมัติของคณะรัฐมนตรี (ครม.) ซึ่งคาดว่าจะดำเนินการเสร็จภายในไตรมาสแรกของปี 2554 
โดยมีสาระสำคัญให้มีการแต่งตั้งคณะกรรมการชำระบัญชี 8 คน เพื่อดำเนินการทันทีในวันที่ 8 มิ.ย. 2554 เวลา 16.00 น. เนื่องจากคณะกรรมการ บสท. จะหมดวาระและหมดอำนาจหน้าที่ทั้งหมด เพราะฉะนั้นสิ่งที่เร่งทำให้เสร็จทัน ตั้งใจว่าหาก พ.ร.ฎ. ดำเนินการแล้วเสร็จภายในไตรมาสแรกของปี 2554 น่าจะเสร็จเรียบร้อย จะได้ไม่มีสุญญากาศ สามารถทำงานต่อเนื่องทันที และต้องชำระบัญชีให้เสร็จภายใน 2 ปี 
นอกจากนี้ ได้มีการขออนุมัติการกันเงินสำรองเพื่อการชำระบัญชีและต่อสู้คดี ประมาณ 2,000 ล้านบาท โดยแบ่งเงินออกเป็นสองส่วน คือ เงินค่าใช้จ่ายการดำเนินการเพื่อการชำระบัญชี 600800 ล้านบาท และส่วนที่เหลือ 300400 ล้านบาท จะเป็นค่าใช้จ่ายการต่อสู้คดี ซึ่งปัจจุบันมีคดีแพ่งฟ้องร้อง บสท. ประมาณ 200 คดี 
ด้านการบริหารจัดการพนักงาน ซึ่งมีประมาณ 300 คน ได้ติดต่อประสานงานกับสถาบันการเงินทั้งหมดและองค์กรของรัฐ ให้ช่วยรับคัดเลือกพนักงานเข้าไปช่วยงาน เนื่องจากพนักงานของ บสท. มีประสบการณ์ด้านการเงินหลายด้านทั้งด้านโครงสร้างหนี้และการติดตามหนี้ ทั้งนี้ต้องได้รับความยินยอมจากพนักงานที่จะให้รวบรวมประวัติการทำงาน (โปรไฟล์) เสนอให้สถาบันการเงินต่างๆ คัดเลือก รวมทั้งได้เสนอสัญญาเงื่อนไขกับ บสก. และ บสส. หากประมูลซื้อสินทรัพย์ของ บสท. ต้องรับพนักงานของ บสท. เข้าไปด้วย 
ขณะเดียวกันหลังจากปิด บสท. จะมีการจ่ายเงินชดเชยตามกฎหมาย และหากมีกำไรจะมีการจ่ายเงินพิเศษให้กับพนักงานด้วยเพื่อเป็นขวัญกำลังใจ 
จุไรรัตน์ กล่าวว่า เมื่อเร็วๆ นี้ บสท. ยังได้หารือกับกระทรวงการคลัง เพื่อเสนอขายที่ดินเปล่าที่เหมาะสมทำการเกษตรของ บสท. ที่มีอยู่ทั่วประเทศ ที่มีเนื้อที่ขนาดใหญ่ 100200 ไร่ รวม 2 หมื่นไร่ คิดเป็นมูลค่า 1,0001,500 ล้านบาท เพื่อสนับสนุนนโยบายธนาคารที่ดินและโฉนดชุมชน เชื่อว่าจะสร้างมูลค่าเพิ่มมาก กว่าที่จะเปิดประมูลขายสินทรัพย์ออกไป หลัง บสท. ต้องยุบเลิกกิจการตามกฎหมายในเดือน มิ.ย. 2554